My Cuppa, My Storie – Cuppa For CANSA
25 Junie 2019 – Die ‘Cuppa For CANSA’ seisoen in 2019 strek vanaf Junie tot Oktober en KANSA nooi mense uit om ‘n Cuppa geleentheid of onthaal aan te bied. Dit bied vir kankeroorwinnaars en versorgers ‘n platform om hulle stories met ander te deel en om ‘Hoop’ te gee aan ander wat deur kanker geraak is. Die veldtog moedig almal aan om ‘n koppie van hul gunsteling drankie te drink ter ondersteuning van ‘n goeie doel om sodoende ‘n donasie aan KANSA te kan skenk.
Maria Scholtz, KANSA se hoof van Volhoubaarheid, sê: “Ons tema vir 2019 is #MyCuppaMyStory. Dit skep ‘n platform en ‘n geleentheid vir kankeroorwinnaars (pasiënte) en versorgers om hul stories met ander te deel en om ander met “Hoop” te inspireer. Lees meer oor KANSA se ‘Global Heroes of Hope’. Hulle kry die geleentheid om te wys hoe ander mense wat met kanker gediagnoseer is teen kanker baklei het tydens hulle reis met die siekte. Ons erken ook die ondersteuning wat versorgers aan pasiënte bied wat met kanker gediagnoseer is. Gedurende ons Cuppa Veldtog poog ons dat die stemme van kankeroorwinnaars gehoor sal word en om hulle met ‘Hoop’ te inspireer.”
KANSA se doel is om gemeenskappe te motiveer om betrokke te raak deur te help om tydens ‘n CUPPA geleentheid fondse in te samel wat gebruik sal word vir die ondersteuning van kankerpasiënte en om programme beskikbaar te stel by KANSA SorgSentra landwyd. Dienste wat deur SorgSentra aangebied word sluit opvoeding, vroeë opsporing deur middel van siftingstoetse, berading, ondersteuningsgroepe, pruike, prosteses, verhuring van mediese toerusting, hulp met die versorging van wonde en stomaklinieke in.
“Mense wat CUPPA geleenthede wil aanbied kan by hul plaaslike of naaste KANSA SorgSentra registreer en pakkette vir gashere en –vroue ontvang. Hulle kan hulle kontakte nader en hulle uitnooi na die geleentheid. Nooi ‘n kankeroorwinnaar of versorger uit om hulle reis met kanker en hul stories met ander te kom deel. ‘n Gasheer kan ook ‘n ‘virtuele’ Cuppa aanbied en boodskappe van hoop en aanlyn donasies op KANSA se webwerf plaas. Spesiaal gemerkte Cuppa-bekers (R50) elk kan ook deur aanbieders van Cuppa funksies by SorgSentra gekoop word om verkoop te word as ‘n spesiale aandenking,” voeg Scholtz by.
← My Cuppa My Story
Corporate Cuppa Week – August
© Cuppa For CANSA 2020. All rights reserved. Terms & Conditions | PAIA